
รายงานผลการดำเนินการ
ตามแผนปฏิบัติการป้องกันและปราบการทุจริต
และประพฤติมิชอบ
ประจาปีงบประมาณ พ.ศ.๒๕๖๑
สำนักปลัด องค์การบริหารส่วนตำบลลุโบะยิไร

โทรศัพท์ ๐๗๓-๗๑๙๘๑๔
โทรสาร ๐๗๓-๗๑๙๘๑๔
 อีเมลล์ :http://www.luboyirai@hotmail.co.th
เว็บไซต์ : www.luboyirai-pattani.com
-๑-
สรุปผลการปฏิบัติงานแผนปฏิบัติการการป้องกันและปราบปรามการทุจริตประพฤติมิชอบ
 ประจำ ปีงบประมาณ พ.ศ.๒๕๖๑
1. บทนำ
องค์การบริหารส่วนตำบลลุโบะยิไร ได้จัดทำแผนปฏิบัติการป้องกันปราบปรามการทุจริตประพฤติมิชอบ ประจำปีงบประมาณ พ.ศ. ๒๕๖๑ เพื่อให้สอดคล้องกับยุทธชาติว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐-๒๕๖๔ ) ภายใต้วิสัยทัศน์ “ประเทศไทยใสสะอาด ไทยทั้งชาติต้านทุจริต(ZeroTolerance & Clean Thailand)” เพื่อให้ทุกหน่วยภายในสังกัดองค์การบริหารตำบลลุโบะยิไร ใช้เป็นกรอบและแนวทางในการดำเนินการป้องกันและปราบปรามการทุจริตประพฤติมิชอบ ทั้งเป็นการสร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพ และสนับสนุนภาคประชาชนให้มีส่วนร่วม ในการรณรงค์และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐประกอบด้วย ๔ ยุทธศาสตร์ คือ ยุทธศาสตร์ที่ ๑ “สร้างสังคมที่ไม่ทนต่อการทุจริต” ยุทธศาสตร์ที่ ๒ “ยกระดับเจตจำนงทางการเมืองในการต่อต้านการทุจริต” ยุทธศาสตร์ที่ ๓ “สกัดกั้นการทุจริตเชิงนโยบาย” ยุทธศาสตร์ที่ ๔ “พัฒนาระบบป้องกันการทุจริตเชิงรุก”ยุทธศาสตร์ที่ ๕ “ปฏิรูปกลไกและกระบวนการปราบปรามการทุจริต”ยุทธศาสตร์ที่ ๖ “ยกระดับคะแนนดัชนีการรับรู้การทุจริต(Corruption Perceptions Index :CPI ของประเทศไทย”

๒. การวิเคราะห์ผลการดำเนินงานตามแผนปฏิบัติการฯ
องค์การบริหารส่วนตำบลลุโบะยิไรสามารถดำเนินการตามแผนการปฏิบัติการป้องกันและปราบปรามการทุจริตประพฤติมิชอบ ประจำปี พ.ศ. ๒๕๖๑ ได้ครบถ้วนทุกโครงการ/กิจกรรม โดยเฉพาะในปีงบประมาณ พ.ศ. ๒๕๖๑ แต่คงพบว่ามีข้อสังเกตในการดำเนินโครงการ/กิจกรรม ดังนี้
๑. การดำเนินโครงการ/กิจกรรมตามแผนปฏิบัติการฯ ขององค์การบริหารส่วนตำบลลุโบะยิไรยังคงมุ่งเน้นการวัดผลเชิงปริมาณ แต่ไม่ได้มีการวัดผลเชิงคุณภาพจากผลพันธ์ที่เกิดขึ้น
๒. การดำเนินการกิจกรรมตามแผนปฏิบัติการฯ ยังขาดการบูรณาการร่วมกันของหน่วยงานภายในทำให้กิจกรรมที่จัดขึ้นนั้นเป็นลักษณะของการต่างคนต่างทำ
๓. ในการจัดทำแผนปฏิบัติการฯ ยังไม่มีการเปิดโอกาสให้ภาคประชาสังคม (ภาคเอกชน ประชาชน และเครือข่ายต่างๆ) ได้มีโอกาสเข้ามามีส่วนร่วมในกระบวนป้องกันและปราบปรามการทุจริตและประพฤติมิชอบขององค์การบริหารส่วนตำบลลุโบะยิไร โดยเฉพาะการเข้ามาตรวจสอบการดำเนินงานของหน่วยงานราชการที่มีผลกระทบต่อประชาชนหรือตามที่กำหนดไว้ในกฎหมายต่าง
-๒-

๓. ปัจจัยสนับสนุนการดำเนินงานแผนปฏิบัติการฯ
ในการดำเนินโครงการ/กิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันให้การดำเนินงานประสบความสาเร็จ ดังนี้
๑. การที่มีระบบควบคุมภายในและระบบการตรวจสอบโดยฝ่ายสภาองค์การส่วนตำบล เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง
๒. มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์รับเรื่องราว ร้องทุกข์ องค์การบริหารส่วนตำบลลุโบะยิไรและศูนย์ข้อมูลข่าวสาร
๓. มีการเผยแพร่ข้อมูลข่าวสารและการรับเรื่องร้องเรียนทาง Website และ facebook 

๔. ผู้บริหารท้องถิ่นให้ความสำคัญและการกำชับหน่วยงานในสังกัดให้ดำเนินการตามแผนปฏิบัติการป้องกันและปราบปรามการทุจริตประจำปีงบประมาณ พ.ศ.๒๕๖๑ ทำให้การดำเนินกิจกรรม/โครงการเป็นไปตามเป้าหมายที่กำหนด
๔. ข้อดีและข้อเสียในการดำเนินงานตามแผนปฏิบัติการฯ
ข้อดี
๑. การจัดทำแผนป้องกันและปราบปรามการทุจริตช่วยกระตุ้นให้เจ้าหน้าที่ของรัฐเกิดความตระหนักในการทำงานที่เป็นไปตามระเบียบ ขั้นตอน กฎหมาย และเกิดการติดตามงานอย่างเป็นระบบ
๒. เกิดการพัฒนาสมรรถนะในการทำงานของบุคลากรในหน่วยงาน และบุคคลมีความละเอียดรอบคอบในการทำงาน
๓. ประชาชนเกิดความมั่นใจในการทำงานขององค์การบริหารส่วนตำบลลุโบะยิไรมากขึ้น ลดจำนวนการร้องเรียนเพิ่มความโปร่งใสในการปฏิบัติงาน และเพิ่มประสิทธิภาพในการทำงานขององค์การบริหารส่วนตำบลลุโบะยิไร
๔. เป็นการเสริมสร้างจิตสำนึกและค่านิยมของเจ้าหน้าที่ของรัฐให้ปฏิบัติงานโดยสุจริต และยึดหลักธรรมาภิบาลในการปฏิบัติงาน เสริมสร้างและป้องกันการทุจริตในหน่วยงานอย่างมีประสิทธิภาพ
๕. เป็นการส่งเสริมให้มีการนำหลักปรัชญาเศรษฐกิจพอเพียงมาใช้ในการปฏิบัติงาน และการดำรงชีวิตของบุคลากรในหน่วยงาน เป็นการสร้างภูมิคุ้มกันและความยั่งยืนของการพัฒนา
๖. เป็นการป้องกันบุคลากรของหน่วยงานราชการมิให้กระทำผิด ซึ่งทำให้เกิดผลในการปฏิบัติที่ดี โดยเฉพาะเจ้าหน้าที่ที่ต้องเกี่ยวข้องกับผลประโยชน์โดยตรง
๗. เจ้าหน้าที่ของหน่วยงานได้ปฏิบัติหน้าที่ด้วยความรับผิดต่อประชาชน มีคุณธรรม จริยธรรมคำนึงถึงประโยชน์ส่วนร่วมเป็นที่ตั้ง และมีหลักธรรมาภิบาล
-๓-

ข้อเสีย
๑. การจัดทำกิจกรรมหรือแผนงานบางอย่างเป็นการเพิ่มภาระจากการปฏิบัติงานประจำ และบุคลากรของหน่วยงานไม่ได้ให้ความสนใจและไม่เล็งเห็นถึงความสำคัญของการจัดทำตัวชี้วัด
๒. ประชาชนยังขาดความเชื่อถือในความมีคุณธรรม ความมีจริยธรรมในการปฏิบัติหน้าที่ของเจ้าหน้าที่
๓. การปฏิบัติหน้าที่ของเจ้าหน้าที่ยังคงขาดการคำนึงถึงประโยชน์ส่วนร่วมมากกว่าประโยชน์ส่วนตนและการยึดมั่นในหลักธรรมาภิบาล
๕. ปัญหา/อุปสรรคในการดำเนินงานแผนปฏิบัติการ
๑. องค์การบริหารส่วนตำบลลุโบะยิไรมีการตรวจสอบปัญหาการทุจริตโดยฝ่ายสภาองค์การบริหารส่วนตำบลนั้นอาจได้ผลในบางโครงการ แต่เนื่องจากฝ่ายสภาฯ มีข้อจำกัดเรื่องความรู้ความสามารถ
เนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจที่ไม่ครอบคลุมทุกด้าน
๒. การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนตรวจสอบภายในมีการตรวจสอบไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดผลเชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ
๓. ปัญหาเรื่องผู้ร้องเรียน/ร้องทุกข์ พบว่าบางกรณีไม่มีมูลความจริง หรือบางกรณีเป็นการกลั่นแกล้งบุคคลอื่น หรือเพื่อผลประโยชน์ของตนเอง หรืออคติส่วนตัว ทำให้เสียเวลาในการตรวจสอบ และกระทบต่อขวัญและกำลังใจในการปฏิบัติงานของเจ้าหน้าที่
๖. ข้อเสนอแนะสำหรับการปรับปรุงแผนปฏิบัติฯ
๑. พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริต ประพฤติมิชอบ ให้เป็นรูปธรรมมากขึ้น
๒. ควรกำหนดกิจกรรม/แผนงาน/โครงการ ให้สอดคล้องกับภารกิจหลักของหน่วยงาน และมีความเชื่อมโยงต่อเนื่องกันทุกปีงบประมาณ
๓. ควรกำหนดตัวชี้วัดการดำเนินงานตามแผนปฏิบัติการป้องกันและปราบปรามการทุจริตภาครัฐ เพื่อให้ทราบว่าเป็นไปตามวัตถุประสงค์ที่ตั้งไว้หรือไม่ เพียงใด
๔. เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล
-๔-

๕. เปิดช่องทางรับฟังความคิดเห็นและรับแจ้งเบาะแสเกี่ยวกับการทุจริตคอรัปชั่นจากประชาชนอย่างสม่ำเสมอ ซึ่งจำเป็นต้องมีแผนการดำเนินงานและการจัดสรรทรัพยากรที่เหมาะสม โดยอาจจะใช้วิธีการต่างๆ เช่น การจัดช่องทางที่ให้ประชาชนและผู้รับบริการได้มีส่วนร่วมในการแสดงความคิดเห็น ทั้งอย่างเป็นทางการหรือไม่เป็นทางการ เช่น การจัดตู้รับข้อคิดเห็น
๖. พัฒนาระบบประเมินผลการเสริมสร้างธรรมภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ
๗. ประชาสัมพันธ์เผยแพร่ข้อมูลข่าวสารความรู้ที่เกี่ยวข้องกับการป้องกันและปราบปรามการทุจริตและประพฤติมิชอบขององค์การบริหารส่วนตำบลลุโบะยิไรที่ถูกต้องให้ประชาชนทราบและเป็นไปอย่างทั่วถึง โดยมีช่องทางในการให้ข้อมูลข่าวสารแก่ประชาชนทั้งกลุ่มเป้าหมายเฉพาะและประชาชนโดยรวม เช่น เว็บไซต์ แผ่นพับ
---------------------------------------------------
